Teks: Adè duè carè nanêm anggrèk, yakni nanêmnyè dêngan mèdia pot atau nèmplokinnyè padè pu'un. Nyang bakal ayè bahas kali êni adalah carè nanêm anggrèk dêngan mèdia pot. Pêrtamè, pilih pot nyang sêsuè amè tanêman anggrèk. Sêbaèknyè ngêgunèin pot transparan supayè bisè ngontrol pêrtumbuhan akarnyè. Buat mèdia tanèhnyè, bisè ngêgunèin sabut kêlapè, pêcahan gêntèng, batu barè, arêng, sêrtè kayu atau potongan pakis. Kêmudian siapin kawat atau bambu. Siapin jugè bibit anggrèk nyang bisè êlu dapêtin di toko-toko pêrtanian. Tumannyè têrdapêt bibit anggrèk botolan nyang daonnyè udèh bêukuran 1 cm amè akarnyè udèh nongol 2 ampè 3 hêlèi. Kalo sêmuè udèh siap, pênanêman bisè dimulè. Buat pênanêman bibit anggrèk botolan, bisè dilakuin dêngan carè ngêmindèhinnyè langsung padè pot amè usahèin jangan ngêrusak hêlèian akarnyè. Kêmudian, padè tigè bulan bêrikutnyè, dilakuin tahapan repotting, yakni ngêmindèhin tanêman-tanêman anggrèk tadi kê ukuran pot nyang lêbih gêdé. Atu pot bêrisi atu tanêman anggrèk.
Pilihan mode retorika: narasi, persuasif, argumentatif, deskriptif, eksposisi.
Q: Apakah mode retorika dari pilihan di atas yang paling cocok untuk teks di atas?
A:

eksposisi